Dolanane bocah temtu werna-werna. Ana montor-montoran, boneka, buku, lsp. Iki bisa dadi srana latihan dodolan. Temtu dodolane amung dolanan. Lan wis mesthi ibu lan bapake kudu ngampingi. Carane, saperangan dolanan kasebut didadekake barang dodolan. Anak dilatih nemtokake rega dolanane. Banjur ibu sing tuku, nganggo dhuwit-dhuwitan saka kertas. Saka asile dodolan, dhuwit dinggo kulakan, tuku barang-barang kang didol bapake. Wiwitane dol tinuku wantah wae. Sabanjure bisa wiwit diajari nyang-nyangan.
